Grafa III in IV prikazujeta izvor in poklicno področje udeležencev programa „Pericles 2020“.

Ukrepi so se izvajali tako v EU kot tudi zunaj nje, odvisno od posebnih potreb za zaščito eura pred ponarejanjem. Program Pericles že vse od svoje vzpostavitve utrjuje regionalni pristop z izvajanjem ukrepov, ki vključujejo posebej občutljive regije sveta. Posebna pozornost je bila v letu 2015 namenjena Latinski Ameriki (dva ukrepa, ki ju je organizirala Španija), jugovzhodni Evropi (ukrepi, ki so jih organizirale Hrvaška, Italija in Komisija), sredozemski regiji (ukrep, ki ga je organizirala Italija) in Kitajski (ukrepi, ki so jih organizirale Francija, Italija in Komisija).

Ukrepi, za katere so bile prevzete obveznosti v letu 2015, so zajemali sedem seminarjev, eno strokovno usposabljanje (delavnico) in štiri izmenjave osebja.

Grafa I in II: število financiranih ukrepov po državah članicah in vrsti financiranih ukrepov (ukrepi, za katere so bile prevzete obveznosti v letu 2015, glej Prilogo I)

Leta 2015 so se za projekte v okviru programa prijavili prosilci iz petih držav članic, in sicer Italije, Francije, Španije, Nemčije in Hrvaške. Ta nabor odraža predvsem dejstvo, da so države, ki jih ponarejanje eura najbolj prizadeva, tudi bolj pogoste uporabnice sredstev programa Pericles. Zaradi poznega sprejetja Uredbe Sveta (EU) 2015/768 je bila vložena samo ena vloga za nepovratna sredstva iz nesodelujočih držav članic, in sicer iz Hrvaške.

Leta 2015 je program financiral 12 projektov. Od 12 vlog pristojnih organov držav članic so bila nepovratna sredstva uspešno dodeljena v 9 primerih, medtem ko je bilo v letu 2014 primerov dodelitve sredstev 6. Poleg tega so bile financirane 3 pobude Komisije, leto prej pa 4. Leta 2015 sta bila izvedena 2 ukrepa, medtem ko se v letu 2016 izvaja oz. se bo izvedlo 10 ukrepov.

2.Izvajanje programa Pericles in rezultati ukrepov programa, za katere so bile prevzete obveznosti v letu 2015

Program Pericles 2020 je program izmenjave, pomoči in usposabljanja za zaščito eura pred ponarejanjem. Nadomešča program Pericles, ki je bil ustanovljen leta 2001 in je potekal v obdobju 2002–2013. Program je bil vzpostavljen z Uredbo (EU) št. 331/2014 Evropskega parlamenta in Sveta z dne 11. marca 2014. Njegova uporaba je bila razširjena na nesodelujoče države članice z Uredbo Sveta (EU) 2015/768 z dne 11. maja 2015. Uredba (EU) št. 331/2014 določa trajanje programa do 31. decembra 2020. Člen 13(3) Uredbe zahteva, da Komisija Evropskemu parlamentu in Svetu letno zagotavlja informacije o rezultatih programa. To drugo letno poročilo izpolnjuje navedeno zahtevo glede informacij za leto 2015.

Grafa III in IV: izvor in poklicno področje udeležencev (ukrepi, za katere so bile prevzete obveznosti v letu 2015, glej Prilogo I)

Pri ukrepih programa Pericles, za katere so bile v letu 2015 prevzete obveznosti, je sodelovalo okoli 618 strokovnjakov.

Udeleženci so izvirali iz 59 držav. Večina udeležencev (65 %) je prihajala iz Evrope: 41 % udeležencev iz držav članic, 24 % pa iz evropskih držav, ki niso članice EU (druga najbolj zastopana skupina); 14 % udeležencev je bilo iz Latinske Amerike (predvsem iz Kolumbije in Peruja), 7 % pa iz držav Bližnjega vzhoda in severne Afrike. Poudariti je treba povečanje števila udeležencev iz Azije, ki so predstavljali 4 %, vsi pa so prihajali iz Kitajske.

Z vidika poklicnega področja so člani policije predstavljali 53 % skupnega števila udeležencev. Tako močna zastopanost je posledica dejstva, da so policijski organi na čelu boja proti ponarejanju eura, policijsko osebje pa vključuje tako preiskovalce kot tehnično osebje. Kljub temu je treba izpostaviti vedno večjo raznolikost drugih kategorij udeležencev (47 %). Veliko udeležencev prihaja iz centralnih bank (19 %), med udeleženci pa narašča tudi število osebja iz pravosodja (10 %) in carinskih uprav (4 %).

Na podlagi navedenega je izvajanje programa Pericles izpolnilo zahtevo po nadnacionalni in interdisciplinarni razsežnosti programa iz Uredbe (EU) št. 331/2014.





3. Pregled ukrepov, za katere so bile prevzete obveznosti v letu 2015: poudarki

Izvajanje programa „Pericles 2020“ v letu 2015 nakazuje na trajen pozitiven razvoj v smeri vedno večje raznolikosti poklicnega področja udeležencev. Omeniti je treba zlasti vedno večjo vključenost sodstva v pet ukrepov ter vedno večjo udeležbo carinskih uprav.

Program je v letu 2015 uspešno ohranjal in dodatno krepil tesno regionalno in mednarodno sodelovanje, saj je več ukrepov potekalo v Latinski Ameriki, sredozemskih državah in na Balkanu, v tri ukrepe pa so bili vključeni predstavniki iz Kitajske. Poleg tega prevzete obveznosti programa Pericles v letu 2015 odražajo še večjo raznolikost pristojnih nacionalnih organov držav članic, ki se prijavljajo v program; „Polizeipräsident in Berlin, Landeskriminalamt“ je za sredstva programa Pericles zaprosil prvič.

Več ukrepov v okviru proračuna programa „Pericles 2020“ za leto 2015 je bilo namenjenih krepitvi multidisciplinarnega sodelovanja na področju boja proti ponarejanju ter izmenjave strokovnega znanja in najboljših praks med državami članicami in institucijami Unije na eni strani ter pristojnimi nacionalnimi organi na Kitajskem na drugi strani. Januarja 2016 je v Parizu potekala konferenca o sino-evropskem sodelovanju v boju proti ponarejanju eura, ki se je financirala iz programa Pericles. Poleg tega je italijanska nacionalna centralna služba v svoj ukrep, ki se je financiral iz programa Pericles, vključila kitajske predstavnike. Nadaljnji ukrep je delavnica programa Pericles EU-Kitajska o zaščiti valut, ki bo potekala v Bruslju v sodelovanju s kitajskim ministrstvom za javno varnost. Njen cilj je bolj strukturirano sodelovanje na področju strateških in operativnih zadev v boju proti ponarejanju med državami članicami, institucijami Unije in kitajskimi pristojnimi nacionalnimi organi.

Komisija nadaljuje serijo konferenc „Euro South East“ z 12. konferenco, ki bo oktobra 2016 potekala v Zagrebu na Hrvaškem. Te konference so ključnega pomena za krepitev sodelovanja med pristojnimi nacionalnimi organi v jugovzhodni Evropi, kjer se nahaja več žarišč morebitnega tranzita in proizvodnje ponarejenih eurov.

Komisija rezultate ukrepov, ki se podpirajo v okviru programa, redno posreduje strokovnjakom Skupine strokovnjakov za preprečevanje ponarejanja eura. V letu 2015 se je skupina sestala trikrat.

Program kaže visoko stopnjo skladnosti in dopolnjevanja z drugimi ustreznimi programi in ukrepi na ravni Unije, ker je namenjen in se osredotoča izključno na preprečevanje in boj proti posebni obliki organiziranega kriminala, in sicer ponarejanju eura. Zato dopolnjuje program Herkul III urada OLAF, ki ščiti finančne interese Unije, in se z njim usklajuje ter kaže visoko stopnjo dopolnjevanja med drugim s Skladom za notranjo varnost – policija GD HOME, ki je namenjen preprečevanju kriminala in boju proti kriminalu na splošno.

4. Izvajanje ukrepov programa Pericles v letu 2015, za katere so bile prevzete obveznosti v okviru programa Pericles 2020 iz leta 2014 ali programa Pericles

Leta 2015 je bilo izvedenih 10 ukrepov programa Pericles, za katere so bile prevzete obveznosti v okviru programa Pericles 2020 iz leta 2014 ali v okviru proračunov programa „Pericles“. Od tega je bilo 5 projektov izvedenih na pobudo pristojnih nacionalnih organov držav članic, in sicer Latvije, Italije in Francije, 5 projektov pa je bilo izvedenih na pobudo Komisije. Projekti so zajemali 2 seminarja, 2 študiji, 2 strokovni usposabljanji, 3 izmenjave osebja in posodobitev priročnika za boj proti ponarejanju eura. Posebna pozornost je bila namenjena jugovzhodni Evropi in sredozemski regiji.

5. Zaključek in nadaljnji ukrepi

Program „Pericles 2020“ je še vedno pomembno in učinkovito orodje v boju proti ponarejanju. To ugotovitev potrjuje ocena Komisije, da je bilo v primerjavi s prejšnjim letom dodeljenih več sofinanciranih ukrepov v okviru programa „Pericles 2020“. Program je podlaga za dodeljevanje podpore za študije, ohranjanje in razvijanje sodelovanja ter izmenjavo najboljših praks med vsemi akterji, ki sodelujejo v boju proti ponarejanju eura. Na podlagi rezultatov izvajanja programa in nenehnega preučevanja novih groženj, o katerih je razpravljala Skupina strokovnjakov za preprečevanje ponarejanja eura, so bili kot prednostne naloge za leto 2016 določeni naslednji ukrepi: